Viborger Samler, 1848-08-14
Udenlandske Efterretninger. Frankerig. Commissionsberetningen angaaende den store Undersøgelse af Junibegivenhederne og disses Forbindelse med den 15de Mai er, siger "Børsenhalle, et fuldstændigt Nederlag for Commissionen og forhaabentlig ogsaa for Reactionen, der mere og meere gaaer ud paa en Contrerevolution. Bauchard besteg den 3die Aug. Tribunen. Han bemærkede, at Commissionen var en parlementarisk og politisk, at den desaarsag ophørte, hvor Justitsens Gebeet begyndte. Commissionen, sagde han, havde erholdt Bistand fra alle Sider; men mange Vidner havde fortiet, Meget af hvad de vidste, deels af Frygt for Følgerne, deels fordi de gave deres Udsagn under Jndtrykket af de blodige Begivenheder. Det tilkom Justitsen at fuldstændiggjøre disse Udsagn. Han oplæste derefter i tre Timer Commissionsberetningen, men afbrødes ofte. "Det er Royalisterne, som ville myrde Republiken!" udbrød et Medlem. Referenten skildrede nu de tvende revolutionaire Bevægelser, som tvende aldeles ubegrundede, kun paa Anarchie og Demagogie baserede Udbrud af vildt Had imod Selskabet, Eiendommen, Familieforholdene, Orden, ja endog imod selve Friheden. Begge disse Bevægelser ere udsprungne fra det store socialistiske Parti, der havde sine Leire og sine Hære baade i Luxembourg, i Klubberne og Nationalværkstederne. Commissionen erklærer, at ingen activ Jndblanding af dynastiske Agenter for en eller anden Prætendent var at eftervise, at der vel vare forekomne enkelte Tilfælde af Pengefordelinger ved Jndivider, men uden Plan af Sammenhæng. Fornemmelig gaaer Beretningen løs paa Ledru-Rollin og Louis Blanc. Dog, hedder det, at ville paa foranførte Erklæringer begrunde en Anklage imod disse Medlemmer, vilde være at vende tilbage til det gamle System berygtede Theorie om den moralske Medskyld (complicite morale). - Anklagepuncterne imod de to nævnte Deputerede og Caussidiere samt Proudhon ere, siger "Børsenh.", omtrent følgende: 1) Ledru-Rollin er mistænkt for Medskyld, fordi han har sagt i en paa Gadehjørnerne opslaaet Placat, Tjene Valgene ikke til Republikens Bedste, men til dens Fald, da maa den paa ny udtale paa Barricaderne sin Villie, 4 Ledru havde fremdeles af de hemmelige Fonds betalt sine til Klubberne afsendte Agenter; 2) Jmod Louis Blanc vidne de af ham holdte Taler i Luxembourg. Det hedder i en af disse: "Man taler til Eder (Arbeiderne i Nationalværkstederne) om Nødvendigheden af et Kammer chambre des deputes). Velan, J ere dette Kammer; Lad Nationalforsamlingen træde sammen eller ei. til denne Forsamling her sætter jeg min Tillid; den vil bestaae og paa et andet Sted: "J mine Drengeaar aflagde jeg imod den sociale Uorden, som man kalder Orden, Hannibalseden. Man taler meget om den almindelige Stemmeret! Er denne Udtrykket af Folkevillien? – Ja vel, i et Samfund, hvor Livsforholdene ere lige, i en Stat, hvori der ydes enhver Jndvaaner Leilighed til at uddanne sig i legemlig og aandig Henseende, og det uden Bekostninger for Jndividerne. Men i det nuværende Borgersamfund, Nei, tusinde Gang ne! – Under lige Livsforhold ere vi relativt Alle lige Alle ere Konger. – Leve den Republik, hvori der hverken gives Rige eller Fattige!" - Man har fremdeles fundet disse Ord, skrevne af en Proletarier paa en Stump Papiir, Kjære Kone. Jeg tilskriver Dig disse Linier, for at Du ikke skal blive urolig. Jeg er med Albert og Louis le Blancs. La sam ble (lassemblee) er sprængt. Vi ville inat holde Møde i Luxsambur (Luxembourg). Din Mand." – Efter Foregivende fandtes den 15de Mai disse Linier henkastede paa Raadhuuset, og heraf uddrager Commissionen den Slutning, at Louis Blanc har været der. 3) Jmod Caussidiere skulle da vidne følgende Yttringer og Papirer: Caussidiere har sagt i en Tale til Politicommissairerne: "J ere for langsomme; J maae underrette de Qvarterer, der endnu hylde de gamle Jdeer, om at den mindste Bevægelse fra deres Side vilde være et Signal til en almindelig Storm. Siger til Eders taabelige Spidsborgere og Borgergardister, at naar de faae isinde at gjøre en Reaction, da vente 4000,000 Arbeidere kun paa Signal til at sløise Paris, ingen Steen ville de lade blive liggende paa en anden, og dertil ville de ei bruge Geværer, men kun nogle Svovlstikker." – J et Brev fra Grandmesnil hedder det: "Marc Caussidiere anbefaler Dig indstændig at forfærdige nogle af de berygtede Bomber, og skaffe dem hertil. Men fremfor Alt den strengeste Taushed." – 4) Proudhon forekastes, "at han som Tilskuer har eftersin egen Erklæring villet fryde sig ved det ophøiede Syn af Kampen." – Ledrus Tale var fortræffelig. Hans Modstander Marrast maatte indrømme, at det var Ledru, der den 16de April befalede at tromme Nationalgarden sammen. Caussidiere udbrød: "Det er infamt; det er uædelt." – Ledru-Rollin og Louis Blanc snøse af Harme. Hvilken Storm vil der ikke reise sig, naar denne Beretning skal discuteres i Nationalforsamlingen, der er Dommen i det dette Anliggende? – Allerede bebreider man Undersøgelsescommissionen, at den kun har anført, og det imod dens bedre Vidende, Alt hvad der kan gravere den yderste Venstre, og forbigaaer med Taushed Partier, som i Begyndelsen notorisk begunstigede Opstanden. Germain Sarrut har allerede publiceret et Brev om et Udsagn, hvorom han har underrettet baade Undersøgelsescommissionen og sammes Præsident Odilon Barrot, betræffende en Forsendelse af 900 Kilogr. i Guld (3,240,000 Fres.), som i Begyndelsen af Juni Maaned vare med en forhenværende General ankomne til Paris over London. Om de contrerevolutionaire Opspind siger Messager: "Paa hele Linien imellem Paris og Claremont farer den ene Coureer efter den anden. To høie Damer, af hvilke den ene nyder Hertuginden af Orleans's fulde Tillid, besørge denne Correspondance, der øiensynlig ledes af Erdronning Marie Amalie."